पाएं अपने शहर की ताज़ा ख़बरें और फ्री ई-पेपरडाउनलोड करें
गुरुग्राम की कंपनी इम्पीरियल लाइफ साइंस और जीन्स 2मी की दो कंपनियों ने सरकार को 15 ऑक्सीजन कंसट्रेटर डोनेट किए। कंपनी के मालिक एसके गुप्ता ने मंगलवार को गृहमंत्री अनिल विज के निवास स्थान 15 ऑक्सीजन कंसट्रेटर सौंपे।
विज ने कहा कि इम्पीरियल लाइफ साइंस और जीन्स 2मी कंपनियों की सराहना करते हुए कहा कि ऐसी कंपनियों और समाजसेवीलोगों की जनसेवा की प्रवृत्ति के चलते हम कोरोना के संक्रमण को फैलने से रोकने का काम कर पा रहे हैं। आज कंपनियों ने उपकरण देकर कोरोना मरीजों के लिए सांसें देने का काम किया है। और सामाजिक संस्थाओं को भी आगे आना चाहिए।
क्या है ऑक्सीजन कंसट्रेटर ?
ऑक्सीजन कंसट्रेटर वह मशीन है जो हवा में मौजूद कई तरह की गैसों में से ऑक्सीजन को अलग कर देती है। कंसट्रेटर हवा को अपने अंदर खींच लेता है। फिर वह सभी गैसों को अलग कर देता है। इन गैस में से वह सिर्फ ऑक्सीजन की सप्लाई करता है। घर में रह रहे मरीजों के लिए ऑक्सीजन पाने का यह अच्छा विकल्प है या यूं कह लीजिए जहां पर ऑक्सीजन सपोर्ट नहीं मिल पाती वहां यह मशीन काफी फायदेमंद है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva kas_Deva hin_Deva zho_Hant eng_Latn